Cel mai bun jucător de la Corvinul a semnat cu o echipă din play-off-ul Ligii 1! Este vorba despre Marius Coman, atacantul echipei care a câștigat Cupa României.
Corvinul Hunedoara a surprins pe toată lumea în acest sezon de Cupa României. „Echipa de sub furnale” a câștigat trofeul, din postura de club din Liga a 2-a, și le-a învins, de-a lungul competiției, pe Sepsi, CFR Cluj, FC Voluntari și pe Oțelul, în finală.
Cel mai bun jucător de la Corvinul a semnat cu o echipă din play-off-ul Ligii 1!
Astfel, Corvinul va juca în preliminariile UEFA Europa League, din postura unei echipe de Liga a 2-a.
Florin Maxim a anunțat deja faptul că echipa se va întări pentru duelurile europene, însă acum tehnicianul s-a lovit de o veste proastă.
Concret, golgheterul echipei, Marius Coman, a semnat cu Sepsi OSK, echipă din play-off-ul Ligii 1. Chiar antrenorul de la Corvinul a făcut anunțul.
„Marius Coman a semnat cu Sepsi. Asta a fost înțelegerea cu el. A semnat cu noi pe doi ani, cu condiția să poată pleca dacă primește o ofertă mai bună”, a spus Florin Maxim, potrivit iamsport.ro.
În vârstă de 27 de ani, Marius Coman a mai fost legitimat la cluburi importante din România. Este vorba despre CFR Cluj, U Cluj și Petrolul. Totodată, acesta a are în plamares un titlu de campion cu echipa din Gruia, din sezonul 2017/2018.
La nivelul primei ligi a României a adunat doar 4 partide, în perioada în care juca la CFR Cluj. În momentul de față este cotat la suma de 225.000 de euro, potrivit site-ului de specialitate Transfermarkt.
Ilie Dumitrescu a văzut „pătrăţelele” jucătorilor de la Corvinul şi a reacţionat imediat: „Vrei să-ţi spun ceva?”
Ilie Dumitrescu a văzut „pătrăţelele” jucătorilor de la Corvinul şi a reacţionat imediat. Jucătorii antrenaţi de Florin Maxim au rămas la bustul gol după ce au cucerit Cupa României.
Componentul „Generaţiei de Aur” a rămas impresionat de forma fizică a jucătorilor lui Florin Maxim. Ilie Dumitrescu le-a transmis jucătorilor din Liga 1 că trebuie să ia exemplu de la fotbaliştii Corvinului.
”Vrei să-ți spun ceva? Sunt foarte… arată bine. Trebuie să vedem și la cei din Liga 1 așa ceva.
Uite aici, uite ca să înțelegi. Și aici, e 100% rezultatul antrenorului. Exigență și cum gestionează totul”, a spus Ilie Dumitrescu la digisport.ro.
Florin Prunea, şi el component al „Generaţiei de Aur”, e convins că lupta din Liga a 2-a va fi extrem de disputată. Corvinul ar fi promovat direct în prima ligă în acest sezon, având în vedere că a terminat play-off-ul pe locul 2, dar nu avea drept de promovare în Liga 1.
”Sunt pătrățele, partea a doua”, a spus Florin Prunea. ”Vom avea o bătălie frumoasă în Liga 2. În primul rând, vor fi echipele care retrogradează. Apoi, echipele cu pretenții de acolo, din ligaa a doua. Va fi o luptă extrem de puternică”, a adăugat Prunea, pentru sursa citată.